ລັດຖະມົນຕີຕ່າງປະເທດ ຂອງກຸ່ມອາຊ່ຽນບວກ 3 ຮຽກຮ້ອງໃຫ້ເປີດ ການເຈລະຈາ 6 ຝ່າຍ
ລັດຖະມົນຕີການຕ່າງປະເທດ ຂອງກຸ່ມອາຊ່ຽນບວກຈີນ ຍີ່ປຸ່ນແລະເກົາຫຼີໃຕ້ ຮຽກຮ້ອງໃຫ້ເປີດ ການເຈລະຈາ 6 ຝ່າຍໂດຍໄວ
ໃນວັນພະຫັດມື້ນີ້ ບັນດາລັດຖະມົນຕີການຕ່າງປະເທດຈາກເຂດເອເຊຍຕາເວັນອອກແລະຕາ ເວັນອອກສຽງໃຕ້ ໄດ້ຮຽກຮ້ອງໃຫ້ເປີດການເຈລະຈາ 6 ຝ່າຍ ກ່ຽວກັບໂຄງການສ້າງອາວຸດ ນິວເຄລຍຂອງເກົາຫຼີເໜືອໂດຍໄວ ບັນດາລັດຖະມົນຕີ ໄດ້ອອກຖະແຫຼງການລຸນຫຼັງກອງປະຊຸມທີ່ເກາະບາຫຼີ ປະເທດອິນໂດເນ ເຊຍໃນອັນທີ່ເອີ້ນວ່າ ອາຊ່ຽນບວກ 3 ນັ້ນ ຊຶ່ງເປັນກອງປະຊຸມປະຈຳປີລະຫວ່າງຈີນ ຍີ່ປຸ່ນ ແລະເກົາຫຼີໃຕ້ ຮ່ວມກັບ 10 ປະເທດສະມາຊິກຂອງກຸ່ມອາຊ່ຽນ ໃນຖະແຫຼງການສະບັບດັ່ງກ່າວນີ້ ບັນດາລັດຖະມົນຕີ ໄດ້ໃຫ້ການຢືນຢັນ ກ່ຽວກັບການໃຫ້ ຄວາມສະໜັບສະໜຸນຕໍ່ການດຳເນີນຄວາມພະຍາຍາມເພື່ອໃຫ້ແຫຼມເກົາຫຼີເປັນເຂດປອດນິວ ເຄລຍດ້ວຍຄວາມສັນຕິແລະຮຽກຮ້ອງໃຫ້ 6 ປະເທດທີ່ພົວພັນໃນການເຈລະຈາສ້າງບັນຍາ ກາດກະຕຸກຊຸກຍູ້ໃຫ້ມີການສົນທະນາ ແລະປຶກສາຫາລືກັນ ຊຶ່ງເກົາຫຼີເໜືອ ແລະເກົາຫຼີໃຕ້ກໍ ໄດ້ຮ່ວມຢູ່ໃນການເຈລະຈາກັບຈີນ ຍີ່ປຸ່ນ ສະຫະລັດແລະຣັດເຊຍ ເກົາຫຼີເໜືອໄດ້ຖອນໂຕຈາກການເຈລະຈາໃນປີ 2008 ແຕ່ໃນເວລານີ້ເວົ້າວ່າຕົນຢາກໃຫ້ເປີດ ກອງປະຊຸມດັ່ງກ່າວຄືນໃໝ່ ແຕ່ແນວໃດກໍຕາມເກົາຫຼີໃຕ້ຊຶ່ງໄດ້ຮັບການສະໜັບສະໜຸນໂດຍ ສະຫະລັດແລະຍີ່ປຸ່ນກ່າວວ່າ ກ່ອນອື່ນໝົດພຽງຢາງຕ້ອງໄດ້ສະແດງໃຫ້ເຫັນເຖິງຄວາມຈິງໃຈ ກ່ຽວກັບການທີ່ຈະຢຸດເຊົາໂຄງການສ້າງອາວຸດນິວເຄລຍນັ້ນ